Rikunarita-ORG/Wikinium huggingface dataset:
# Վանուատու

| *Ripablik blong Vanuatu*   *République de Vanuatu*  Վանուատուի հանրապետություն |
| --- |
|  |
|

|  |  |
| --- | --- |
|  **Դրոշ** |  **Զինանշան** |

 |
| **Նշանաբան՝** "Long God yumi stanap" (Կկանգնենք Աստծո հետ) |
| **Ազգային օրհներգ՝Yumi, Yumi, Yumi* ("Մենք, մենք, մենք") |
| Վանուատու դիրքը  |
| **Մայրաքաղաք** | Պորտ Վիլա  17°45′S, 168°18′E |
| Պետական լեզուներ | Բիսլամերեն, անգլերեն, ֆրանսերեն |
| Կառավարում | Խորհրդարանական հանրապետություն |
|  -  | Նախագահ | Իոլու Աբիլ |
|  -  | Վարչապետ | Սատո Կիլման |
|  |
| Անկախություն | Ֆրանսիայից և Միացյալ Թագավորությունից  |
|  | Թվական | Հուլիսի 30 1980  |
| Բնակչություն |
|  -  | 2009 նախահաշիվը | 218,519  (178րդ) |
|  -  | 2009 մարդահամարը | 243,304  |
| **ՀՆԱ** (ԳՀ) | 2009 գնահատում |
|  -  | Ընդհանուր | $1.141 միլիարդ  |
|  -  | Մեկ շնչի հաշվով | $4,737  |
| **ՀՆԱ** (անվանական) | 2009 գնահատում |
|  -  | Ընդհանուր | $635 միլիոն  |
|  -  | Մեկ շնչի հաշվով | $2,635  |
| **ՄՆԶԻ** (2004) |  0.693 (միջին) (126րդ) |
| Արժույթ | Վանուատու վատու (VUV)  |
| Ժամային գոտի | UTC+11 (ՀԿԺ+11) |
| Ազգային դոմեն | .vu |
| Հեռախոսային կոդ | +678 |

**Վանուատուի Հանրապետություն**, խաղաղօվկիանոսյան պետություն Մելանեզիայում։ Հյուսիսից սահմանակցում է Սողոմոնյան կղզիներին, արևմուտքից՝ Ավստրալիայի տնտեսական գոտուն, հարավ-արևմուտքից՝ Նոր Կալեդոնիայի տարածքային ջրերին և հյուսիսից՝ Ֆիջիի տարածքային ջրերին։ Կլիման արևադարձային է, տարածված են մշտադալար արևադարձային անտառները, հարավում՝ սավաննաները։ Արժեքավոր ծառերից են կաուրին և սանդալենին։ Կենդանական աշխարհն աղքատ է, շատ են թռչունները։ Կղզիները հայտնաբերել է պորտուգալացի ծովագնաց Պ. Կիրոսը, ուսումնասիրել և Նոր Հեբրիդներ է անվանել Ջեյմս Կուկը։ 1906 թվականից երկիրը գտնվել է Մեծ Բրիտանիայի և Ֆրանսիայի համատեղ կառավարման ներքո։ 1980 թվականից անկախ բնակչության 90%-ը մելանեզացիներ են, կան նաև պոլինեզացիներ, եվրոպացիներ, չինացիներ և այլք։ Տնտեսության հիմքը գյուղատնտեսությունն է։ Մշակում են կոկոսյան արմավենի, յամս, տարո, ադամաթուզ, կակաո, սրճենի։ Զբաղվում են ձկնորսությամբ։ Կան պահածոների, ձկնավերամշակման, շինանյութերի արդյունաբերության ձեռնարկություններ։ Վանուատուի խորհրդարանի շենքը Պորտ Վիլայում
պետություն է։

## Աղբյուրներ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վանուատու» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 11, էջ 279)։*  |
# Wear OS

|  |
| --- |
|  |
| Տեսակ | բջջային օպերացիոն համակարգ և smartwatch operating system? |
| Ստեղծող | Գուգլ |
| Առկա է | ռուսերեն և անգլերեն |
| Արտոնագիր | Apache արտոնագիր |
| Կայք | wearos.google.com​(անգլ.) |
|  Wear OS Վիքիպահեստում |

**Wear OS** (առաջ ինչպես՝ Android Wear), Android օպերացիոն համակարգ տարատեսակ մշակված Google ընկերության կողմից խելացի ժամերի և կրվող սարքերի համար։ Android 4.3 կամ ավելի բարձր տարբերակով աշխատող սմարթֆոնին միացնելու դեպքում, Wear OS կցվում է ինչպես ֆունկցիոնալ Google Assistant և թույլ է տալիս ստանալ ծանուցումներ։

Android Wear-ի լոգոտիպ
Պլատֆորմը ներկայացվեց 2014 թվականի մարտի 18-ին։ Ընկերությունները ինչպիսիք են՝ Motorola-ն, Samsung-ը, LG-ն, HTC-ին և Asus-ը հաստատեցին իրենց մասնակցությունը Android Wear նախագծին։ 2014 թվականի հունիսի 25-ին Google I/O կոնֆերանսի ժամանակ, ներկայացվեց Android Wear-ով աշխատող առաջին խելացի ժամացույցները՝ Samsung Gear Live-ը և LG G Watch-ը։ 2014 թվականի սեպտեմբերի 3-ին IFA 2014 ցուցահանդեսի շրջանականերում ներկայացվեց Asus-ի կողմից թողարկված ZenWatch խելացի ժամացույցը, որը աշխատում է Android Wear-ով։ Motorola-ի կողմից թողարկված Moto 360 խելացի ժամացույցները նույնպես վաճառքի հանվեցին 2014 թվականին։

2015 թվականի օգոստոսին Google-ը պաշտոնապես հայտարարեց հատուկ բջջային հավելվածի մասին, որը նախատեսված է iOS օպերացիոն համակարգով աշխատող սմարթֆոնների համար և շնորհիվ այս ծրագրի հնարավոր է կապել iPhone-ների հետ։

2018 թվականին հայտնի դարձավ, որ օպերացիոն համակարգի անունը կրել է փոփոխություն և դարձել է Wear OS։

## Ծանոթագրություններ
# G.co

G.co

URL shortener| Սպասարկող | Գուգլ |
| Պաշտոնական կայք | g.co |

**g.co**-ն Google-ի վերին մակարդակի դոմենի URL-ի կարճ հղումն է, ինչպես հայտարարվել է 2011 թվականի հուլիսի 18-ին: Ըստ Google-ի սպառողական մարքեթինգի գծով փոխնախագահ Գարի Բրիգսի՝ .co-ի գնումն իրականացվել է կրճատված դոմենի օգտատերերին օգնելու համար, որ «միշտ հայտնվեն Google-ի ապրանքի կամ ծառայության էջում»:

## Ծանոթագրություններ

## Արտաքին հղումներ

* Պաշտոնական կայք
# Գուգլ Թարգմանիչ

| Գուգլ Թարգմանիչ  |
| --- |
|  |
|  |
| translate.google.com |
| Տեսակ | կայք և machine translation software? |
| Լեզու | բազմալեզու |
| Սեփականատեր | Գուգլ |
| Հեղինակ | Գուգլ |
| Փակված | ապրիլի 28, 2006 |
|  Google Translate Վիքիպահեստում |

**Google Թարգմանիչ** (Google Translate), Գուգլ ընկերության առցանց, մեքենայական թարգմանության ծառայություն։ Հնարավորություն է տալիս 64 լեզվով թարգմանել տեքստ, փաստաթուղթ (նիշք) և կայքէջ։ Թարգմանության որակը տարբերվում է ըստ լեզվի. ավելի գործածական լեզուները ավելի լավ են թարգմանվում։ Ծրագիրը կատարելագործվում է երկու եղանակով. գնահատական (ֆիդբեք) է ստացվում ծառայությունից օգտվողից. ծրագիրը ինդեքսավորում և վերլուծում է համացանցում առկա թարգմանությունները (օրինակ երկու լեզվով նույն կայքը կամ նույն լրագրային հոդվածը)։

Google Թարգմանիչը մեկնարկել է 2006 թ. ապրիլի 28-ին։ 2010-ից թարգմանում է նաև հայերենով։

## Հնարավորություններ

Google թարգմանիչը կարող է թարգմանել վեբ-էջեր և որոնել այլ լեզուներով թարգմանված ինֆորմացիա։ Վեբ դիզայներների համար ընկերության աշխատակիցները մշակել են սցենար, որը թույլ է տալիս կազմակերպել կայքի թարգմանությունը բոլոր մատչելի լեզուներով։ Սակայն, ինչպես ավտոմատ թարգմանության այլ գործիքներ, այնպես էլ Google թարգմանիչը ունի սահմանափակումներ։ Այն հնարավորություն է տալիս օգտվողին, ամբողջովին պատկերացնել թարգմանվող նյութի բովանդակությունը, սակայն ճշգրիտ թարգմանություն տրամադրել չի կարող։
Վեբ ծրագրավորողները մշտապես աշխատում ենք թարգմանության որակի վրա, զարգանում են այլ լեզուներով թարգմանություններ։

Google թարգմանիչը հնարավորություն է տալիս թարգմանություններ կատարելէ 103 լեզուներով։

1. ադրբեջաներեն
2. ալբաներեն
3. ամհարերեն
4. անգլերեն
5. արաբերեն
6. հայերեն
7. աֆրիկանս
8. բասկերեն
9. բելառուսերեն
10. բենգալերեն
11. բիրմերեն
12. բուլղարերեն
13. բոսնիերեն
14. ուելսերեն
15. հունգարերեն
16. վիետնամերեն
17. հավայերեն
18. գալիսերեն
19. հունարեն
20. վրացերեն
21. հնդկերեն
22. դանիերեն
23. զուլու
24. եբրայերեն
25. իգբո
26. իդիշ
27. ինդոնեզերեն
28. իռլանդերեն
29. իսլանդերեն
30. իսպաներեն
31. իտալերեն
32. յորուբա
33. ղազախերեն
34. հնդկերեն
35. կատալոներեն
36. ղրղզերեն
37. չինարեն
38. / կորեերեն
39. կորսիկերեն
40. Հաիթիի կրեոլյան լեզու
41. քրդերեն
42. քմերերեն
43. կոսա
44. լաոսերեն
45. լատիներեն
46. լատիշերեն
47. լիտվերեն
48. լյուքսեմբուրգերեն
49. մակեդոներեն
50. մալագասերեն
51. մալայերեն
52. մալայալամ
53. մալթայերեն
54. մաորի
55. մարատհի
56. մոնղոլերեն
57. գերմաներեն
58. նեպալերեն
59. նիդեռլանդերեն
60. նորվեգերեն
61. պանջաբի
62. պարսկերեն
63. լեհերեն
64. պորտուգալերեն
65. փաշթո
66. ռումիներեն
67. ռուսերեն
68. սամոաներեն
69. սերբերեն
70. սերբերեն
71. սեսոտո
72. սինհալերեն
73. սինդխի
74. սլովակերեն
75. սլովեներեն
76. սոմալերեն
77. սվահիլի
78. սունդաներեն
79. տաջիկերեն
80. թայսերեն
81. թամիլերեն
82. թելուգու
83. թուրքերեն
84. ուզբեկերեն
85. ուկրաիներեն
86. ուրդու
87. ֆիլիպիներեն
88. ֆիններեն
89. ֆրանսերեն
90. արևմտաֆրիզերեն
91. խաուսա
92. հինդի
93. հմոնգ
94. խորվաթերեն
95. չեվա
96. չեխերեն
97. շվեդերեն
98. շոնա
99. շոտլանդերեն
100. էսպերանտո
101. էստոներեն
102. ճավայերեն
103. ճապոներեն

## Արտաքին հղում

* Գուգլ Թարգմանիչ
* Teach You Backwards: An In-Depth Study of Google Translate for 103 Languages Արխիվացված 2019-12-24 Wayback Machine

## Ծանոթագրություններ
# Ռիգվեդա

| **Ռիգվեդա** սանսկրիտ՝ ऋ॒ग्वे॒द և սանսկրիտ՝ ऋग्वेद |
| --- |
|  |
| Հեղինակ | տարբեր հեղինակներ |
| Տեսակ | Hindu text?, religious hymn?, Śruti?, ժողովածու, հավաքածու և գրական ստեղծագործություն |
| Ժանր | կրոնական գրականություն |
| Մասն է | Վեդաներ |
| Բնօրինակ լեզու | Rigvedic Sanskrit? |
| Ստեղծման տարեթիվ | մ. թ. ա. 1500 |
|  Rig Veda Վիքիպահեստում |

**«Ռիգվեդա»** («Հիմների գիրք»), առավելապես արևապաշտական և կրակապաշտական կրոնական հիմների ժողովածու, որոնք առաջացել են արիական գաղափարախոսությունը կրող ցեղերի մեջ, վերջիններիս Փոքր Ասիայից Հնդկաստան գաղթելու ժամանակաշրջանում։ «Ռիգվեդա»-ի վերջնական ձևավորումն ընդունված է համարել մեր թվարկությունից առաջ X դարը, սակայն, որոշ հիմներ, ըստ երևույթին, ստեղծվել են մ․թ․ա․ 2-րղ հազարամյակի կեսին։ «Ռիգվեդա»-ն հնդկական գրականության առաջին հայտնի հուշարձանը, վեդաներից ամենահինն ու ամենանշանակալին է։ Բաղկացած է տասը գրքից կամ շարքից (մանդալա), պարունակում է 1028 հիմն։ Առաջին ութ գիրքն ամփոփում է կրակի աստված Ագնիին, ամպրոպի աստված Ինդրային և այլ աստվածների ուղղված հիմները։ Իններորդ գրքի հիմները ներված են ուժի մարմնացում Սոմային։ Տասներորդն ընդգրկում է տարբեր հիմներ՝ առանց դասակարգման։ (Յուրաքանչյուր գրքի հեղինակ համարվում է քրմական որոշակի տոհմ։ Հիմների անհատ հեղինակները ճշտորոշված չեն։ «Ռիգվեդա»-ի հիմները արիական գաղափարախոսությունը կրող ցեղերի աստվածներին ուղղված աղոթքներ են։ Փառաբանվող աստվածությունները մարմնավորում են բնության տարբեր երևույթներ, նրանց կերպարները արտացոլում են առասպելաստեղծման վաղ փուլերը։ Հիմների մի մասն անմիջականորեն կապված չէ ծիսային արարողությունների հետ։ Կոսմոգոնիական հիմները վկայում են փիլիսոփայական մտքի սկզբնավորումը Հնդկաստանում։ Մոտ 20 հիմն ունի երկխոսության ձև, դրանց մեջ դիտվում են դրամայի սաղմեր։ Շատ հիմներ արժեքավոր պատմական տեղեկություններ են պարունակում։ «Ռիգվեդա»-ն արժեքավոր է հնագույն դիցաբանության և Հնդկաստանում գրական ընթացքի վաղ փուլերի հետազոտման համար։ XIX դարի կեսին «Ռիգվեդա»-ի ուսումնասիրությունը նպաստեց համեմատական դիցաբանության զարգացմանը։ «Ռիգվեդա»-ն առավելապես աղերսվում է «Ավեստա»-ի հետազոտությունները գտնում են, որ վեդայական և հունական պանթեոնի (Դյաուս-Զևս, Ուշաս-էոս, Գանդհարվա-կենտավր), ինչպես նաև հնդեվրոպական այլ ժողովուրդների առասպելների մի շարք կերպարներ ընդհանուր ծագում ունեն։

Հայ իրականության մեջ «Ռիգվեդա»-ով և ընդհանրապես վեդաներով հետաքրքրվել են Ղ․ Ալիշանը, Մ․ Թաղիադյանը, Մ․ Էմինը, Մ․ Աբեղյանը, Կ․ Կոստանյանը, Հ․ Օրբելին։ Շատ հայ բանաստեղծներ օգտվել են «Ռիգվեդա»-ից և վեդաներից (Դ․ Վարուժան, Հ․ Թումանյան, Ե․ Տեմիրճիպաշյան, Ա․ Իսահակյան)։

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռիգվեդա» հոդվածին։ |

## Ծանոթագրություններ

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 9, էջ 659)։*  |
# Խաչեղբայր[խմբագրել | խմբագրել կոդը]

Անվան այլ կիրառումների համար տե՛ս՝ Խաչեղբայր (այլ կիրառումներ)
Պսակադրություն Սուրբ Հռիփսիմե եկեղեցում
**Խաչեղբայր**, քրիստոնեական և մասնավորապես Հայաստանյայց Առաքելական Եկեղեցու ծիսակարգում՝ պսակադրության արարողության վկա։ Պսակի արարողակարգում՝ խաչեղբորը ընկերակցում է հարսնաքույրը։

Խաչեղբայր ունենալու անհրաժեշտությունն առաջացել է դեռևս վաղ քրիստոնեական ժամանակաշրջանից։ Հնում նրանք պարզապես վկաներ էին։ Իսկ հետագայում, խաչեղբոր պարտականությունների մեջ է մտել նաև նորապսակ զույգին ու նրանց ընտանիքին օգնելն ու դժվարությունների ժամանակ նեցուկ կանգնելը։ Ազգագրագետ Ռաֆայել Նահապետյանն իր «Քավորը Հայոց մեջ» հոդվածում, որտեղ նկատի է ունեցել և' խաչեղբորը և' կնքահորը միաժամանակ նշում է, որ քավորի յուրաքանչյուր այցը համընտանեկան իրադարձություն էր, նրա յուրաքանչյուր ասածը՝ օրենք։ Օրինակ, Աղձնիքի հայերը ընտանեկան ոչ մի խնդիր առանց քավորի միջամտության չէին լուծում։ Ըստ Եսայի քահանա Արթենյանի, Հայաստանյայց Եկեղեցում խաչեղբայրը օջախի սուրբն է՝ որքան մեծարված լինի, այնքան էլ պատասխանատու է նորապսակների առջև՝ ցույց տալու նրանց ամենաճիշտ և ամենամաքուր ճանապարհը։

Որոշ ազգագրագետներ կարծում են, որ Հայկական լեռնաշխարհում կնքահոր (քավորի) և խաչեղբոր նախատիպերը կային նաև նախաքրիստոնեական ժամանակաշրջանում։ Ըստ ազգագրագետ Խ. Սամուելյանի, խաչեղբոր ու կնքահոր հանդեպ ակնածանքը հիշեցնում է հնագույն ժամանակների սովորույթների մասին, երբ ցեղերը հարգում էին իրենց տոհմի ավագանուն։ Մեկ այլ ազգագրագետ Գ. Իփեկյանը կնքահորն ու խաչեղբորը նույնացնում է հեթանոսական ժամանակաշրջանի քրմի կերպարին։

## Ծանոթագրություններ
# Սպորտը Հնդկաստանում[խմբագրել | խմբագրել կոդը]

Սպրոտը Հնդկաստանի մշակույթի կարևորագույն մասերից մեկը։ Սպորտի առավել տարածված տեսակներն են կրիկետը, ֆուտբոլը, մականախաղը, թենիսը, գոլֆը, շախմատը և կաբադին։

Հնդիկ սպորտսմենը՝ Նորման Պրիչարդը, առաջին անգամ Օլիմպիական խաղերին մասնակցել է 1900 թվականին՝ հաղթելով երկու արծաթե մեդալներ։ Հնդիկ սպորտսմենները 1920 թվականից մասնակցում են Ամառային օլիմպիական խաղերին, իսկ 1964 թվականից՝ ձմեռային օլիմպիական խաղերին։ Հնդկաստանի մականախաղի տղարամդկանց հավաքականը 1928 թվականից մինչև 1980 թվականն ընկած ժամանակաշրջանում հաղթել է տասնմեկ օլիմպիական մեդալներ, այդ թվում 8 ոսկե։ Հնդկաստանի սպորտի պատմության միակ անհատական ոսկե մեդալը նվաճել է Աբհինավ Բինդրան 2008 թվականի Պեկինի օլիմպիական խաղերին։ Ձմեռային օլիմպիական խաղերում Հնդկաստանը ոչ մի մեդալ չի նվաճել։

Հնդիկ սպորտսմենները նաև մասնակցում են Ասիական խաղերին, Աշխարհի առաջնություններին, Ասիայի առաջնություններին և այլն։

## Մականախաղ

Сборная Индии по хоккею на траве на Летних Олимпийских играх 1936 года в Берлине
Մականախաղը Հնդկաստանում ազգային խաղ է համարվում։ Մինչև 20-րդ դարի կեսերը Հնդկաստանը գերակշռում էր միջազգային մականախաղում՝ հաղթել 8 ոսկե օլիմպիական մեդալներ, 1975 թվականի աշխարհի առաջնությունը, ինչպես նաև եղել է 1973 թվականի աշխարհի առաջնության եզրափակչում։ Հնդիկ խաղացող Դհիան Չանդը՝ մականախաղի ամենահայտնի խաղացողների մեկը, եվրոպական լսարանի կողմից կոչվել է «կախարդ»։ Ներկայումս Հնդկաստանի մականախաղի հավաքականը աշխարհում զբաղեցնում է 8-րդ հորիզոնականը։

## Կրիկետ

Հնդկաստանի կրիկետի հավաքականը Վանկհենդի մարզադաշտում խաղի ժամանակ
Ներկայումս Կրիկետը Հնդկաստանում համարվում է սպորտի ամենահայտնի տեսակը։ Նրա զարգացման մեջ մեծ ներդրում են ունեցել այնպիսի հայտնի խաղացողներ, ինչպիսիք են Սաչին Տենդուլկարը, Սոուրավ Գանգուլին, Սունիլ Գավասկարը, Կապիլ Դևը և Ռահուլ Դրավիդը։ Կրիկետի Հնդկաստանի հավաքականը հաղթել է 1983 թվականի կրիկետի աշխարհի առաջնությունը, ինչպես նաև դարձել է 2003 թվականի կրիկետի աշխարհի առաջնության եզրափակչի մասնակից։

## Ֆուտբոլ

Ֆուտբոլը Հնդկաստանի սպորտի հիմնական տեսակներից է։ Այն երկրում հայտնվել է բրիտանական գաղութատիրական տիրապետության ժամանակ, և երկրի որոշ շրջաններում այն ոչ քիչ հայտնի է, քան կրիկետը։ Հնդկաստանը մինչև 1960-ական թվականները եղել է ամենահզոր ասիական հավաքականը, բայց այլ երկրների հետ համեմատ աստիճանաբար ֆուտբոլի մակարդակը ցածրացել է, և 2013 թվականի հունիսի 6-ի դրությամբ՝ ՖԻՖԱ-ի վարկանիշով Հնդկաստանի ֆուտբոլի հավաքականը զբաղեցնում է 147-րդ հորիզոնականը։ Հավաքականի գլխավոր ձեռքբերումներն են 1951 և 1962 թվականների Ասիական խաղերում հաղթանականները և Մելբուռնի Օլիմպիական խաղերում չորրորդ հորիզանականը։

## Ծանոթագրություններ

## Արտաքին հղումներ

* Баскетбол в Индии (անգլ.)
* Команда Young Cagers (Season: 2007) (անգլ.) Արխիվացված 2008-02-03 Wayback Machine
* Баскетбольная федерация Индии (Контактная информация) (անգլ.) Արխիվացված 2012-02-13 Wayback Machine
* NORTH WESTERN RAILWAY JAIPUR basketball team (India-National Cup) (անգլ.)
* Индийский футбол (ռուս.)
# Critic's Choice Movie Awards[խմբագրել | խմբագրել կոդը]

| Critic's Choice Movie Awards
 |
| --- |
|  |
| Տեսակ | մրցանակների խումբ |
| Ենթատեսակ | կինոմրցանակ |
| Երկիր |  ԱՄՆ |
| Հիմնադրվել է | 1996 |
| Պարգևադրող | Critics Choice Association? |
| Կայք | criticschoice.com​(անգլ.) |

**Critics' Choice Movie Awards** (հապավում՝ CCMA թարգմանաբար՝ «Քննադատների ընտրության կինոմրցանակ» ), ամենամյա կինոմրցանակ, որով պարգևատրում են սկսած 1996 թվականից։ Մրցանակաբաշխությունն անց է կացվում հունվարին, այդ պատճառով այն համարվում է «պատրաստություն» Օսկար կինոմրցանակի մրցանակաբաշխությանը, որն անց է կացվում փետրվարին։ CCMA-ը համարվում է ԱՄՆ-ի ամենահայտնի կինոմրցանակներից մեկը.

## Պատմություն

1995 թվականի դեկտեմբերին կինոքննադատներ Ջոի Բեռլինն ու Ռոդ Լուրյեն որոշեցին կազմակերպել հոլիվուդյան մրցանակաբաշխության նոր փառատոն։ Ինչպես բացատրեց Բեռլինը՝ այդ գաղափարը նրանց մոտ ծագեց այն փաստից, որ կինոաշխարհում հսկայական աշխատանք են կատարում ռադիոյում և հեռուստաընկերություններում աշխատող լրագրողները, քանի որ նրանք ամեն շաբաթ մասնակցում են տարբեր մամլո կոնֆերանսների և լուրեր են հասցնում մեծ քանակով հանդիսատեսի և ունկնդիրների՝ հաճախ նույնիսկ չլինելով Ազգային կինոքննադատների որևէ կազմակերպության, ԱՄՆ-ի կամ HFPA ազգային կինոքննադատների խորհրդի անդամ։ Իր խոսքերով՝ նրանք հույս էին դրել հեռուստատեսության վրա և իրենց շոուն պատկերացնում էին որպես «Ոսկե գլոբուս» փառատոնի մրցակից։ Իսկ Լուրյեն հիշեցրեց Ֆրանսուա Տրյուֆոյի ֆրանսիական ֆիլմի մասին, որտեղ արտահայտել է «կինոարտադրության ուրախությունը և հոգու տխրությունը », ինչպես նաև հույսը՝ քվեարկության ժամանակ նման մոտեցման համար։

Առաջին փառատոնի կազմակերպչական աշխատանքները տևեցին մոտ երեք շաբաթ։ Բեռլինը և Լուրյեն ուղղակի դիմեցին իրենց կոլեգաներին, որոնց հետ հաճախ էին շփվում։ Կոլեգանները աջակցեցին տվյալ նախաձեռնությանը և շուտով համախմբվեց 44 մասնակից։ Հաջորդ քայլը ստուդիաններին և մամլոգործակալներին դիմելն էր, որոնց աջակցությամբ առաջին իսկ տարում հաջողվեց կազմակերպել մրցանակների 17 կատեգորիաներ։ Տասնչորս հաղթողները անձամբ ներկայացան՝ վերցնելու իրենց մրցանակները։ Առաջին փառատոնը անց է կացվել 1996 թվականին Sofitel հյուրանոցում, որտեղ Փոլ Սորվինոն իր դստեր Միրեին մրցանակ հանձնեց «Մեծն Աֆրոդիտեն» ֆիլմի համար, դրան հաջորդեցին մի շարք մրցանակներ և նոմինացիաներ տարբեր կինոմրցանակների համար։

## Թարգմանություն

2012 թվականին հայտնի դարձավ, որ The CW հեռուստակապը 18-րդ փառատոնի մրցանակների շնորհման արարողությունը թարգմանելու իրավունք է ձեռք բերել։

## Ծանոթագրություններ

## Արտաքին հղումներ

* Critics' Choice Awards на сайте IMDb (անգլ.)
# Walt Disney Pictures[խմբագրել | խմբագրել կոդը]

| **Walt Disney Pictures** |
| --- |
|  |
| Տեսակ | կինոֆիլմերի արտադրության ընկերություն |
| Հիմնադրված է | 1923 |
| Հիմնադիր | Ուոլթ Դիսնեյ |
| Վայր | Բըրբանք, Բըրբանք, Լոս Անջելես շրջան, Կալիֆոռնիա, ԱՄՆ, Բըրբանք, Լոս Անջելես շրջան, Կալիֆոռնիա, ԱՄՆ, Կալիֆոռնիա, ԱՄՆ և ԱՄՆ |
| Երկիր |  ԱՄՆ |
| Արդյունաբերություն | ֆիլմարտադրություն |
| Մայր ընկերություն | The Walt Disney Studios |
| Սեփականատեր | Ուոլթ Դիսնեյ ընկերություն |
| Կայք | movies.disney.com​(անգլ.) |
|  The Walt Disney Company Վիքիպահեստում |

**Walt Disney Pictures** (հայերեն՝ *Ուոլթ Դիսնեյ Փիքչրս*), ամերիկյան կինոընկերություն է, որը գրասենյակներ ունի ԱՄՆ-ում և Ճապոնիայում։ Հիմնադրվել է 1983 թվականին։ Արտադրում է մուլտֆիլմեր և ֆիլմեր։

## Պատմություն

Walt Disney Pictures կինոընկերությունը ստեղծվել է, որպես Դիսնեյի մի մաս, 1983 թվականին, և մինչև այսօր Դիսնեյի ֆիլմերը հանդես են գալիս Walt Disney Productions անվան տակ։

Walt Disney Pictures-ը ներառում է նաև Walt Disney Feature Animation, ինչն իր հերթին իր մեջ է ներառում DisneyToon Studios, որը գնել է Pixar ընկերությունը 2006 թվականին, որը հանդես է գալիս Buena Vista Motion Pictures Group ստորաբաժանման անվան տակ։

Cooperation with the channels 2001 Pixar 2010-MINI TV 2011-Oir TV 2013-CNN 2014-A21TV Armenian Cultural tv 2015-VEVO TV 2016-Hello TV.

Ընկերության լոգոն Քնած գեղեցկուհու Դիսնեյլենդի ամրոցի պատկերով է։ Առավել հայտնի է 1985 թվականի լոգոն, որը փոխարինվեց 2006 թվականին ավելի ծավալուն պատկերով, որը ստեղծվել է նոր զելանդական Weta Digital համակարգչային գրաֆիկական ընկերությունում, ցուցադրվել է առաջին անգամ 2006 թվականին Կարիբյան ծովի ծովահենները։ Մեռյալի սնդուկը ֆիլմով։

20-րդ դարում Disney անիմացիոն ընկերությունների մեջ առաջատարն էր իր ժամանակակից տեխնիկայով։

## Ծանոթագրություններ

## Արտաքին հղումներ

* Walt Disney Pictures website(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Walt Disney Pictures» հոդվածին։ |
# Դրամատիկական սեռ[խմբագրել | խմբագրել կոդը]

**Դրամատիկական սեռ** կամ **թատերգություն** (հին հունարեն՝ δρᾶμα
 — *գործողություն*), գեղարվեստական գրականության սեռ։ Դրամատիկական ստեղծագործություններում հեղինակը ոչ թե պատմում է դեպքերի և հերոսների մասին, այլ ուղղակիորեն ցուցադրում է այդ ամենը մեր առջև։ Էպիկական ստեղծագործության նման, դրաման ևս ունի հստակորեն գծագրված կերպարներ ու գործողության ընթացք՝ սյուժե։

Դրամատիկական սեռի (դրամա, թատերգություն) ստեղծագործությունները կոչվում են նաև պիեսներ։ Դրամատիկական սեռի ժանրերն են՝ ողբերգություն, կատակերգություն, դրամա, ֆարս։

Դրաման կատարված իրադարձությունը ներկայացնում է իբրև ներկա ժամանակում, ընթերցողի կամ դիտողի աչքերի առջև կատարվող իրադարձություն։ Ընթերցողը կամ դիտողն առանց հեղինակի անմիջական միջնորդության տեսնում է գործող, պայքարող, զարգացող մարդկանց։ Այդ պատճառով էլ դրաման հաճախ անվանում են գրականության ամենից օբյեկտիվ սեռը։

Դրաման ամբողջությամբ կառուցված է գործող անձանց խոսակցության վրա (երկխոսություններ, մենախոսություններ) և զուրկ է հեղինակային խոսքից։ Հերոսն այստեղ բնութագրվում է բացառապես իր սեփական խոսքի կամ մյուս կերպարների խոսքի միջոցով։ Հեղինակն իր կողմից միջամտել, որևէ բան լրացնել կամ բացատրել չի կարող, բացառությամբ այն որոշ դեպքերի, երբ փակագծերի մեջ տրվում են որոշ բացատրություներ այն մասին, թե ինչպիսին պիտի լինի բեմը, երբ պետք է մտնի կամ դուրս գա հերոսը, ինչպես նա պետք է իրեն պահի տվյալ տեսարանում։ Այդ խոսքերը կոչվում են *հեղինակային ռեմարկներ (նշագրություն)*։

Դրամատիկական ստեղծագործությունների նշված առանձնահատկությունները պայմանավորված են այն հանգամանքով, որ դրանք գրեթե միշտ գրվում են նկատի ունենալով թատերական բեմի վրա խաղացվելու հեռանկարը (շատ քիչ դրամաներ են գրվում միայն ընթերցանության համար)։ Դրաման մի տեսակ երկակի բնույթ ունի. այն հավասարապես պատկանում է և՛ գրականությանը, և՛ թատերական արվեստին։ Թատրոնում պիեսի գրական միջոցներին միանում են դերասանական խաղը, դեկորացիաները, երաժշտությունը, քանզի թատրոնը համադրական արվեստ է։

Դրամատիկական ստեղծագործություններն ունեն հատուկ կառուցվածք. դրանք բաժանվում են մի քանի գործողությունների (արարված, ակտ)։ Թատերգություններն ավելի հաճախ ունենում են 3-5 գործողություն, որոնցից ամեն մեկն ավարտում է սյուժեի զարգացման մի կարևոր օղակը։ Պիեսը գործողությունների բաժանելն անհրաժեշտ է ներկայացման ժամանակ ընդմիջումներ տալու, դեկորացիաները փոխելու համար։ Գործողությունն էլ երբեմն ունենում է իր մասերը՝ պատկերներ, որոնց ավարտից հետո տրվում է ավելի կարճատև դադար։ Գործողությունը կամ պատկերն ունենում են բազմաթիվ ենթաբաժիններ, որոնք կոչվում են տեսիլներ։ Ամեն մի տեսիլ սկսվում ու ավարտվում է այն ժամանակ, երբ բեմի վրա երևում է նոր հերոս, կամ, ընդհակառակը, ներկաներից մեկը հեռանում է։

## Տես նաև

* Էպիկական սեռ
* Քնարական սեռ

## Ծանոթագրություններ

## Աղբյուրներ

* Է. Ջրբաշյան, Գրականության տեսություն, Երևան, 1980, էջ 336-339։